CELEX: 62012CN0193
Language: mt
Date: 2012-04-25 00:00:00
Title: Kawża C-193/12: Rikors ippreżentat fil- 25 ta’ April 2012 — Il-Kummissjoni Ewropea vs Ir-Repubblika Franċiża

21.7.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 217/6
            
         Rikors ippreżentat fil-25 ta’ April 2012 — Il-Kummissjoni Ewropea vs Ir-Repubblika Franċiża
   (Kawża C-193/12)
   2012/C 217/12
   Lingwa tal-kawża: il-Franċiż
   
      Partijiet
   
   
      Rikorrenti: Il-Kummissjoni Ewropea (rappreżentanti: B. Simon u J. Hottiaux, aġenti)
   
      Konvenuta: Ir-Repubblika Franċiża
   
      Talbiet
   
   
               —
            
            
               tikkonstata li, billi ma indikatx bħala żoni vulnerabbli diversi żoni kkaratterizzati mill-preżenza ta’ mases tal-ilma tal-wiċċ u ta’ taħt l-art li huma affettwati minn kontenut eċċessiv ta’ nitrati u/jew minn fenomenu ta’ ewtrofikazzjoni, jew li hemm ir-riskju li jiġu hekk affettwati, ir-Repubblika Franċiża naqset milli twettaq l-obbligi tagħha taħt l-Artikolu 3(1) u (4) u l-Anness I tad-Direttiva tal-Kunsill 91/676/KEE, tat-12 ta’ Diċembru 1991, dwar il-protezzjoni tal-ilma kontra t-tniġġis ikkawżat min-nitrati minn sorsi agrikoli (1),
            
         
               —
            
            
               tikkundanna lir-Repubblika Franċiża għall-ispejjeż.
            
         
      Motivi u argumenti prinċipali
   
   Il-Kummissjoni tilmenta li l-konvenuta naqset, meta wettqet reviżjoni taż-żoni vulnerabbli fl-2007, milli tindika b’mod sħiħ dawn iż-żoni, kif hija kellha l-obbligu tagħmel skont l-Artikolu 3(1) u (4) u l-Anness I tad-Direttiva tal-Kunsill 91/676/KEE.
   Il-Kummissjoni tilmenta b’mod partikolari li l-awtoritajiet Franċiżi ma indikawx 10 żoni vulnerabbli supplimentari u li ma tawx informazzjoni preċiża li tippermetti li dan in-nuqqas jiġi ġġustifikat.
   
      (1)  ĠU Edizzjoni Speċjali bil-Malti, Kapitolu 15, Vol. 2, p. 68.